149. löggjafarþing 2018–2019.

Þingskjal 799 — 388. mál.

Svar

heilbrigðisráðherra við fyrirspurn frá Óla Birni Kárasyni
um útgáfu á ársskýrslum.

Fyrirspurnin hljóðar svo:

Hvaða stofnanir og fyrirtæki sem heyra undir ráðuneytið gefa út ársskýrslu á pappírsformi og hver var kostnaðurinn sem lagðist á ráðuneytið vegna þessa árið 2017?

Vegna fyrirspurnarinnar var leitað svara hjá Geislavörnum ríkisins, Heilbrigðisstofnun Austurlands, Heilbrigðisstofnun Norðurlands, Heilbrigðisstofnun Suðurlands, Heilbrigðis
stofnun Suðurnesja, Heilbrigðisstofnun Vestfjarða, Heilbrigðisstofnun Vesturlands, Heilsu
gæslu höfuðborgarsvæðisins, Heyrnar- og talmeinastöð Íslands, hjúkrunarheimilinu Sólvangi, Embætti landlæknis, Landspítala, Lyfjastofnun, Sjúkrahúsinu á Akureyri og Sjúkratrygg
ingum Íslands. Svör bárust frá öllum stofnunum nema Heilbrigðisstofnun Suðurlands og hjúkrunarheimilinu Sólvangi.

Engin stofnananna, utan Landspítala, hafði gefið út ársskýrslu á pappírsformi vegna ársins 2017. Ársskýrsla Landspítala var prentuð í 1.500 eintökum, fyrir 266.000 kr. Að auki voru prentuð út 200 eintök af 20 bls. ársreikningum fyrir ársfund spítalans, fyrir 86.000 kr.